হাইকোর্টে মামলার শুনানির মাঝপথে বুধবার মদনের মন্ত্রিত্ব থেকে পদত্যাগপত্র গ্রহণ করেছেন মুখ্যমন্ত্রী মমতা বন্দ্যোপাধ্যায়। কিন্তু শুনানির সময়ে হাইকোর্টে ওই বিষয়টির উল্লেখ করেননি মদনের আইনজীবীরা। অনেকের মতে, আগামিদিনে ‘প্রভাবশালী’ তকমা মুছতে বিষয়টি কাজে লাগবে। উল্লেখ করে দিলে বিষয়টি গুরুত্ব হারাত। অন্যদিকে, হাইকোর্টের নির্দেশ সংবাদমাধ্যমে দেখেই মদন আত্মসমর্পণের জন্য আদালতে হাজির হয়েছিলেন। সাত ঘণ্টারও কিছু বেশি অপেক্ষার পরে নির্দেশের প্রতিলিপি আদালতে পৌঁছলে তাঁকে হেফাজতে নেওয়া হয়। এই বিষয়টি আগামীতে মদনের জামিনের পথ ‘সুগম’ করতে পারে।